open-index/open-wikipedia-markdown huggingface dataset:
Gengma Dai Wa

**Gengma** (kinesisk: 耿马傣族佤族自治县 ; pinyin: *Gěngmǎ dǎizú wǎzú Zìzhìxiàn*) er et autonomt fylke for dai og wa-folkene i byprefekturet Lincang i provinsen Yunnan i Folkerepublikken Kina. 

Det hadde en befolkning på  innbyggere i 1999.

## Kulturminner
Shifodong-gulene (*Shifodong yizhi*) ble i 1996 oppført på Folkerepublikken Kinas liste over kulturminner.

## Administrative enheter
**Storkommuner:**
*Gengma (耿马镇), Mengyong (勐永镇), Mengsa (勐撒镇), Mengding (孟定镇); 
**Kommuner:**
*Daxing (大兴乡), Manghong for lahu- og blangfolkene (芒洪拉祜族布朗族乡), Sipaishan (四排山乡).

## Referanser


## Eksterne lenker
* Site gouvernemental
Jenny Emilie Pettersen

**Jenny Emilie Pettersen**, også kjent som **«Tater-Milla»**, (1886–1976) var datter av Stor-Johan, og regnes som en sentral skikkelse for taterne i Norge på 1900-tallet. 

I 1974 kom boka om henne, *Tater-Milla, Stor-Johans datter*, skrevet av Dagfinn Grønoset. Romanifolkets Landsforening (RFL), i dag Taternes Landsforening (TL) tok initiativ til at huset hennes i Våler i Solør ble restaurert og bevart for ettertida. Det er et av svært få hus som er bevart fra tatere i Norge, i tillegg til «Trondsens hus» i Lillesand. Huset ble fredet av Riksantikvaren i 2023.

## Referanser


## Litteratur
* Grønoset, Dagfinn 1974: Tater-Milla, Stor-Johans datter
* Tater-Millas hus på Latjo Drom / Glomdalsmuseets nettsider
Bjørkevoll stoppested

**Bjørkevoll stoppested** ligger langs Sørlandsbanen i Flekkefjord kommune, det ble åpnet i 1943, samme år som jernbanestrekninen til Sira ble tatt i bruk, det var betjent til 1951. 1954 ble stoppestedet nedgradert til holdeplass.

## Eksterne lenker
* Norsk Jernbaneklubb om Bjørkevoll stoppested
Sandvatn stasjon

**Sandvatn stasjon** ligger langs Sørlandsbanen i Kvinesdal kommune, den ble åpnet i 1943, samme år som jernbanestrekninen til Sira ble tatt i bruk. 1959 ble den nedgradert til stoppested, dette var betjent til 1969.

## Eksterne lenker
* Norsk Jernbaneklubb om Sandvatn stasjon
Severin Synnes

**Severin Synnes** (død i november 2004 i Australia) var en norsk motstandsmann som gjorde tjeneste i Kompani Linge under andre verdenskrig. Han deltok i sabotasjeaksjoner og var med å bygge opp Bjørn West-basen. Synnes mottok St. Olavsmedaljen med to ekegrener for sin innsats.

Synnes kom over til Storbritannia, der han ble med i Norwegian Independent Company No. 1, senere kjent som Kompani Linge. Han deltok i flere aksjoner i det okkuperte Norge. I september 1943 deltok han i Vestige III, som ble sendt til Ålesund for å sabotere skip. I september 1944 deltok han i et mislykket oppdrag med miniubåter, der målet var å sprenge tyske skip i Måløy.

I oktober 1944 ble han sammen med Fredrik Kayser sendt over til Vestlandet for å etablere Bjørn West-basen i Matrefjellene og Stølsheimen. Synnes var telegrafist og hadde ansvar for å holde kontakten med Storbritannia. Synnes sørget også for internsamband. Han deltok i  Bjørn West-operasjonen til krigens slutt.

Etter verdenskrigen bosatte Synnes seg i Australia, der han arbeidet som fisker.

Synnes ble tildelt St. Olavsmedaljen med to ekegrener for sin krigsinnsats. Etter hans død ble medaljene hans gitt til  Bjørn West-museet i Matre.

## Referanser
Helleland stasjon

**Helleland stasjon** ligger langs Sørlandsbanen i Eigersund kommune, den ble åpnet i 1904, samme år som Flekkefjordbanen ble tatt i bruk. 1966 ble den fjernstyrt og siden 1991 har den status som fjernstyrt kryssingsspor.

## Eksterne lenker
Audata

**Audata** (gresk: Αὐδάτη; styrte ca. 359 – 336 f.Kr.) var en illyrisk prinsesse og senere en makedonsk dronning da hun ble gift med Filip II av Makedonia i 359 f.Kr. Hun var datter eller niese av Bardyllis, den illyriske konge av Dardania. For å kunne konsentrere seg om indre strid som var nødvendig for å sikre sin trone, forsterket Filip avtalen som Dardania hadde påtvunget Makedonia med våpenmakt og forseglet en avtale med Bardyllis ved å gifte seg med hans datter. Denne handlingen avskrekket uten tvil en storstilt dardansk invasjon av Makedonia på en tid da landet var på sitt mest sårbare.. Som et resultat kunne Filip samle sin makt og posisjon, såpass at han kunne beseire sin svigerfar Bardylis i et avgjørende slag i 358 f.Kr.

Audata var den første (eller kanskje andre) hustruen til Filip. Hun tok navnet Eurydike, navnet til Filips illyriske mor, etter bryllupet. Grunnen til navnendringen var antagelig av dynastiske årsaker ettersom hun for en kort tid var Filips offisielle hustru. Navnet kan bety at Filip ønsket noe som var greskklingende. Det kunne også innebære at hennes status hadde endret seg. Ved å kalle henne for Eurydike skjedde lett forvekslinger senere, enten av Arrianos eller av Fotios. Nytt navn for en utenlandsk prinsesse i et fremmed land var dog noe som har skjedd flere ganger. Eksempelvis ble Henrik I av Englands skotske hustru Edith gitt det nye navnet Matilda, et navn favorisert av normannerne. 

Navnskiftet til tross, Audata ikke bare opprettholdt sin illyriske identitet i en makedonsk sammenheng, men videreførte også identiteten til sin datter og datterdatter. Illyriske kvinner kunne lede en hær i kamp, en kunnskap hun videreførte til sin eneste datter Kynane, Hun ga sin datter opplæring i riding, jakt, og kampteknikk. Kynane lærte på sin side opp sin egen datter, Eurydike II av Makedonia.

Det er sannsynlig at Audata levde til hennes datter var i tenårene, og kan også ha levd fortsatt på den tiden da hennes datter ble gift med Filips nevø Amyntas IV. Tilføyelsen av navnet Eurydike til Kleopatra, niesen av hærføreren Attalos i 337/336 f.Kr., som ble Filips siste hustru, kan indikere at hun ikke lenger levde, eller ikke lenger oppholdt seg ved hoffet.

## Referanser


## Litteratur
* Kaerst, Julius (1907): «Eurydike 15)» i: *Paulys Realencyclopädie der classischen Altertumswissenschaft* (RE). Band VI,1, Stuttgart, s. 1326.
* Brunner, Helmut (red.) (1990): «Eurydike» i: *Lexikon Alte Kulturen*. Bind I, Meyers Lexikonverlag, Mannheim, s. 664.
Christina Watches-Kuma

**Christina Watches-Kuma** er et tidligere, dansk kontinentallag i landeveissykling. Laget var helt fra starten kontroversielt, og ble tidlig kjent for å være et «tilfluktssted for angrende eks-dopere». 
Som en konsekvens av de mange koblingene til representanter for "den gamle sykkelsporten", fikk laget etter hvert problemer både med å få invitasjon til sykkelritt, og med å tiltrekke seg nye talenter.

Lagets eiere la aldri skjul på at de hadde ambisjoner om å konkurrere på høyeste nivå, og forsøkte flere ganger å avansere til prokontinental-nivå. Laget ble lagt ned etter 2014-sesongen.
## Stall 2014

	

	
	

	

	

## Referanser




## Eksterne lenker
*
Lillerussland

**Lille-Russland** (ukrainsk Мала Русь, russisk Малая Русь eller Малороссия) er en historisk betegnelse, ganske flytende, men etterhvert  for de nordlige og sentrale delene av dagens Ukraina. Betegnelsen har vært i bruk fra bysantinsk tid (gresk Μικρὰ Ῥωσία) til slutten av 1800-tallet, da man i stedet begynte å bruke betegnelsen *Ukraina* om området. 

## Avgrensninger
Den geografiske avgrensningen av Lillerussland har variert gjennom tidene. Den siste perioden da området var klarest avgrenset, på 1800-tallet var det oppdelt i fire guvernementer (*gubernija*): Kyiv, Poltava, Kharkov og Tsjernigov. Guvernementene var videre inndelt i provinser (*[[oblast]]*).

Når Peter Tsjajkovskijs 2. symfoni kalles ved tilnavnet «den lillerussiske symfoni», er det nevnte område (kart til venstre)) man skal ha i tankene. Den ble til i 1872 mens Tsjajkovskij ferierte hos sin søster i Kamjanka i Lillerussland.

Lillerussland var det navn som Storfyrstedømmet Litauen fikk på 1300- og 1400-tallet. Deler av Storfyrstedømmet Litauen ble senere en del av Tsarrussland og Keiserdømmet Russlands landsdel Lillerussland. På den tiden tok storfyrstedømmene hver sin metropolitt men var likevel beslektede, ettersom størstedelen av begge lå i det område som tidligere hadde tilhørt Kyivriket. Uttrykket Lillerussland var atskilt fra Storrussland, det vil si Moskvariket, det som senere ble hoveddelen av det europeiske Russland.

Det settes ofte feilaktig et enkelt likhetstegn mellom Lillerussland og dagens Ukraina, men store deler av dagens søndre og østre Ukraina (Ukrainas hvite område på kartene siden av) var aldri en del av Lillerussland. Det samme gjelder det rutenske Karpato-Ukraina som omtrent tilsvarer nåværende Zakarpatska oblast i vestre Ukraina. Det sistnevnte området var del av Østerrike-Ungarn i hundretalls år. Årene 1918-1945 var det en del av Tsjekkoslovakia og først etter andre verdenskrigs slutt i 1945 ble området en del av Sovjetunionen. Også Lillerussland ble da inkorporert sammen med nordre delen av det tidligere Ny-Ryssland i sovjetrepublikken Ukrainske SSR i 1922.

## Referanser
Patriark Tikhon

**Tikhon** (borgerlig navn *Vasilij Ivanovitsj Bellavin*, russisk Тихон resp. Василий Иванович Беллавин; født  i Toropets, død 7. april 1925 i Moskva) var en russisk helgen, biskop og overhode for den russisk-ortodokse kirke. I&nbsp;1917 ble han valgt til kirkens første patriark siden 1700. Fordi han ikke bøyde seg for Sovjetunionens antireligiøse politikk, kom han i konflikt med de sovjetiske myndighetene og tilbragte ett år i fangenskap.

## Liv og virke
### Bakgrunn
Vasilij Ivanovitsj Bellavin var sønn av en kirkesanger. Han slo tidlig inn på den geistlige bane.

### Epark (biskop)
Etter å ha blitt munk i 1892, ble Tikhon i 1897 ordinert til epark (biskop) av Lublin. Året etter begynte han som epark av Aleutene og Alaska (fra 1900 *Aleutene og Nord-Amerika*) med sete i San Francisco (fra 1905 i New York). 1905 ble han opphøyd til erkeepark. 1907 flytta han tilbake til Russland og ble erkeepark av Jaroslavl, i 1913 av Vilnius.

Den russisk-ortodokse kirke søkte etter februarrevolusjonen uavhengighet fra staten. 

### Patriark
Den 15. august 1917 ble Tikhon valgt til metropolitt av Moskva og den 5. november samme år opphøya til patriark av Moskva og hele Russland, et embete som hadde vært ubesatt siden 1700 og som keiseren hadde avskaffet i 1720. Han var dermed den ellevte patriarken av Moskva og hele Russland.

Patriark Tikhons forsøk på kirkelige reformer fikk motstand både fra konservative kretser innen kirken og fra sovjetiske myndigheter. Han var en uttalt motstander av bolsjevismen og kritiker av sovjetmyndighetene. Fordi kirkaens rettigheter ble sterkt innskrenket av myndighetene, utstedte Tikhon i 1920 det såkalte «dekret&nbsp;362», der han oppfordret alle eparker som kom til å miste kontakten med kirkens administrasjon, til å organisere et kirkelig samarbeidsorgan i samarbeid med andre slike eparker. Dette førte til grunnleggelsen av flere russisk-ortodokse eksilsamfunn, blant annet den russisk-ortodokse kirke i eksil. Tikhon gav også den estiske og den polske kirke status som autonome kirker.

1922 ble Tikhon arrestert. Et kirkemøte under sovjetisk kontroll erklærte Tikhon for avsatt, men erklæringen ble ikke anerkjent av den russisk-ortodokse kirke. Tikhon ble sluppet ut av fangenskap i 1923, antakelig etter internasjonale protester, men døde to år senere. Han ble begravd i Donskoj-klosteret.

Den russisk-ortodokse kirke kåret Tikhon til helgen i 1989. Åtte år tidligere hadde han allerede blitt helligkåret av den russisk-ortodokse utenlandskirke.

## Referanser


## Litteratur
* Igor Pochoshajew: *Patriarch Tichon und die Sowjetmacht*. I: *[[Zeitschrift der Savigny-Stiftung für Rechtsgeschichte]]*. 124. Band, Kanonistische Abteilung, 2007, , S. 334–371.
* 
* Mikhail Jefimovitsj Gubonin: *Patriark Tikhon og den russiske kirkestrids historie*. Satis, St. Petersburg 1994, ISBN 5-7373-0013-7, 448 s. - på russisko
Georg Christoph Wagenseil

**Georg Christoph Anton Wagenseil** (1715-1777) var en østerriksk musikkpedagog og førklassisistisk  komponist.

## Liv og virke
Wagenseil ble født inn i en augsburgsk kjøpmannsslekt. Han fikk musikkopplæring av hoffkapellmester Johann Joseph Fux. 

Fra 1739 til sin død var Wagenseil komponist for keiserhoffet. Han underviste også Marie Antoinette i klaverspill. Til tider hadde han poster som organist og cembalist.

Wagenseil skrev messer, tre oratorier, åtte operaer, serenader, kantater, ca. 100 symfonier, konserter, kammermusikk (kvartetter, trios, divertimenti) og klaversonater. Lite ble publisert. I likhet med Matthias Georg Monn og Carl Ditters von Dittersdorf tilhører han den wienske førklassisismen. I sine over hundre symfonier viser han et slektskap med den tidlige Joseph Haydn og mannheimerskolen. 

I dag er Wagenseil stort sett glemt, men i sin egen tid var han en kjent musiker som fikk mye å si for Joseph Haydn og Wolfgang Amadeus Mozart. 

Blant Wagenseil elever var Josef Anton Steffan og Johann Baptist Schenk. Johann Christoph Wagenseil og Christian Jacob Wagenseil var fjerne slektninger.

## Referanser


## Kilder
* 
* 
* 

## Litteratur
* Klaus Stübler, Christine Wolf: *Harenberg Komponistenlexikon*. MAYERS Lexikonverlag, Mannheim 2004, ISBN 3-411-76117-2, s. 258,619,635,795,995.
* Christoph Kammertöns, Siegfried Mauser: *Lexikon des Klaviers* (Instrumenten-Lexika, bind 2). Laaber-Verlag, 2006, ISBN 978-3-89007-543-3, s. 756f.

## Eksterne lenker
* 
* 
* 
* 
* Verkfortegnelse på klassika.info
* Familien Wagenseils slektstre
Sergius av Moskva

**Sergij** (borgerlig navn *Ivan Nikolajevitsj Stragorodskij*, russisk Сергий resp. Иван Николаевич Страгородский; 1867–1944) var fra 1943 til 1944 patriark av Moskva og hele Russland, og dermed overhodet for den russisk-ortodokse kirke.

Sergij ble ordinert til epark (biskop) i 1901, opphøyd til erkeepark av Finland i 1905 og til metropolitt i 1917. Etter patriark Tikhons død og arrestasjonen av patriarkalvikaren Pjotr Poljanskij ble Sergij i 1925 utpekt til *fungerende patriarkalvikar*. Etter å ha blitt utnevnt til metropolitt av Moskva i 1934, ble han valgt til patriark ett år før sin død.

## Referanser
Aleksij I

**Aleksij I** (borgerlig navn *Sergej Vladimirovitsj Simanskij*, russisk Алексий I resp. Сергей Владимирович Симанский; født 	27. oktober 1877 i Moskva, død 17. april 1970) var fra 1945 til 1970 patriark av Moskva og hele Russland, og dermed overhodet for den russisk-ortodokse kirke.

Aleksij ble ordinert til erkeepark i 1913 og opphøyd til metropolitt i 1932.

I hans tid som patriark ble isolasjonen til de vestlige kirkene brudt da den russisk-ortodokse kirke gikk inn i Kirkenes Verdensråd i 1961.

## Referanser
Sverre Blix

**Sverre Blix** (1885–1967) var en norsk næringslivsleder og fotballspiller.
Blix tok eksamen i farmasi i 1909 og var direktør og styreformann i firmaet Koren & Gedde, som han eide fra 1919. I 1921 var han med på å fusjonere Koren & Gedde med det farmasøytiske selskapet Nyegaard & Co. (i dag Nycomed) og overtok gjennom kapitalutvidelser hele firmaet.

Blix spilte senterhalf på det  i fotball mot  i 1910. På klubbnivå representerte han Mercantile og ble kretsmester i Kristiania i 1909, 1910 og 1911. Han var medlem av Milorg under andre verdenskrig.

## Referanser




## Litteratur
* 

## Eksterne lenker
* 
* Sverre Blix – spillerprofil på *worldfootball.net*.
Tour de France 1949

**Tour de France 1949** var den 36. utgaven av sykkelrittet Tour de France og den ble avholdt fra 30. juni til 24. juli 1949. Rittet besto av 21 etapper med en total lengde på . Gjennomsnittsfarten var 32,121 km/h. 

## Gjennomføringen av rittet
Rittet ble vunnet av italieneres Fausto Coppi, som også vant klatretrøya. På andreplass, nesten 11 minutter bak, kom tittelforsvarer Gino Bartali. Det italienske laget hadde interne problemer med både Coppi og Bartali på laget. Ette fast prosedyre ble Bartali kaptein. Coppi følte han hadde liten tillit fra laget å vurderte både å ikke starte og å bryte, men i Alpene tok han seg sammen og vant rittet og klatretrøya. Det italienske laget vant overlegent lagkonkurransen. 

## Resultater
### Etapperesultater

### Etappe for etappe: ledertrøyene

### Sammenlagt
55 syklister fullførte av 120 startende

### Klatretrøya

### Lagkonkurransen

## Referanser



## Eksterne lenker
* RittInfo Tour de France 1949
* Historie Tour de France
Einar Hedén

**Einar Hedén** (født 13. november 1916, død 20. august 2001) var en norsk arkitekt, og sentral i arbeidet med bevaringen av Gamle Stavanger, noe han tok initiativet til i 1951. Han var byantikvar i Stavanger 1974–1982.

I 1951 lanserte Hedén tanken om et levende gammelt miljø i Stavanger; en rehabilitering av et gammelt strøk på Vågens vestside fra seilskutetiden omkring 1850. Første del av arbeidet var å få tanken godtatt, senere å få omsatt den til realiteter. I 1956 vedtok bystyret med knapt flertall planen om et bevaringsområde på 33 hus. Som pensjonist arbeidet Hedén for å stanse videre utbygging langs Vågens vestside, og to kommunale eiendommer med sjøhus ble sikret til sjøfartsmuseum. 

Einar Hedén er hedret med *Einar Hedéns plass* i Gamle Stavanger. Han var elev ved Kongsgård skole i Stavanger.  

## Utmerkelser
* 2001: Gamle Stavanger-plassen skifter navn til Einar Hedéns plass
* 1996: Sigval Bergesen d.y.'s Almennyttige Pris, for uttrettelig innsats for Gamle Stavanger
* 1995: Stavanger næringsforenings hederspris
* 1988: Houens fonds diplom for bevaringen av Gamle Stavanger
* 1982: Stavanger bys kulturpris, som første mottaker av prisen
* 1971: Stavanger Aftenblads kulturpris
* 1964: Siddisprisen
* Fortidsminneforeningens Urnesmedalje
* Norsk arkitekturs hederspris
* Kongens fortjenstmedalje i gull

## Referanser


## Eksterne lenker
* Stavanger Aftenblad: «Einar Hedén er død»
Robin Stjernberg

**Robin James Olof Stjernberg** (født 1991) er en svensk sanger og låtskriver. Han deltok i svenske ''Idol'' i 2011 og kom på andreplass etter Amanda Fondell. Han fikk 48 prosent av stemmene, mens Fondell fikk 52 prosent. Stjernberg har også vært medlem av guttegruppen What's Up, blant annet sammen med Eric Saade.

Stjernberg vant Melodifestivalen 2013 med sangen «You» og representerte Sverige i Eurovision Song Contest 2013 i Malmö. I den internasjonale finalen endte han som nummer 14 av 26 med 62 poeng. 12 av disse poengene kom fra Norge. Etter den internasjonale finalen fikk Stjernberg en psykisk knekk og trakk seg fra rampelyset i flere år.

Stjernberg var en av låtskriverne av I Can't Go On som var det svenske bidraget i Eurovision Song Contest 2017, fremført av Robin Bengtsson.

## Familie

Stjernberg har en lillesøster, Josefine. Robins pappa James, tok vare på de to søsknene da de var små, siden moren ble alvorlig psykisk syk.

## Diskografi

### Album
* 2012 – *My Versions*
* 2012 – *Pieces*

### EP
* 2018 – *Under Water*

### Singler
* 2012 – «On My Mind»
* 2012 - «Scars»
* 2013 – «You»
* 2013 – «For The Better»
* 2013 – «Crime»
* 2013 – «Pieces»
* 2014 – «Body Language»
* 2015 – «Let Me Dance With You» (med TDK)
* 2015 – «Locked Into You»
* 2016 – «Take Me Home»
* 2016 – «Rain»
* 2016 – «Rain The Remixes»
* 2017 – «Feed On My Love»
* 2018 – «Love»
* 2018 – «I Don't»
* 2019 – «ALWAYS»
* 2019 – «It's Hard To Get Hurt (When You Got Nobody)»
* 2021 – «Pretty»
* 2021 – «Pretty - Latte Mix»

## Referanser


## Eksterne lenker
* 
* 
* 
*
Guillaume Boivin

**Guillaume Boivin** (født 1989) er en canadisk landeveissyklist. Han sykler for Israel Start-Up Nation.

## Meritter

;2006
:2. etappe, Tour de l'Abitibi
;2007
: Nasjonal Junior-Mester Landevei
:6 etappeseiere, Tour de l'Abitibi
;2008
:Sammenlagt, Tour de Québec
::3. etappe
;2009
: Nasjonal mester i landeveisritt
: Nasjonal mester i landeveisritt (U23)
;2010
:11. etappe, Tour de Cuba
:Sammenlagt, Tour de Québec
::3. etappe
:1. og 3. etappe, Mi-août en Bretagne
: Bronse, U23-VM i landeveissykling, fellesstart
:2.-plass, Sparkassen Giro Bochum
;2013
:Etappeseier, Tour de Beauce
;2015
:Etappeseier, Tour de Beauce
: Nasjonal mester i landeveisritt

## Referanser


## Eksterne lenker
* 
*
Rettskontoret

**Rettskontoret** var et norsk etterretningsorgan i virksomhet i Sverige under den tyske okkupasjonen av Norge under andre verdenskrig. Blant staben på Rettskontoret var motstandsmannen Asbjørn Bryhn, senere sjef for det norske overvåkingspolitiet, juristen og politikeren John Lyng, etter krigen utenriksminister i Per Bortens regjering, og motstandsmann og flyktning Didrik Cappelen (1900-1970), senere sorenskriver i Skien og Høyre-politiker.

## Eksterne lenker

* «Etterretning i Sverige», fra Arkivverket
Tian Qing

**Tian Qing** (født 19. august 1986) er en kinesisk badmintonspiller, som spesialiserer seg i double. Hun deltok under Sommer-OL 2012 i London, der hun tok gull i kvinnenes double.

## Referanser


## Eksterne lenker
* 
*
Maisavarre radarstasjon

**Maisavarre radarstasjon** var en norsk, militær radarstasjon som lå nær svenskegrensen på fjelltoppen Maisavarre i Bardu kommune. Radarstasjonen ble bygget på over 1000 meters høyde med NATO-midler og var operativ i 1972. I 1998 ble stasjonen tatt ut av operativ drift. Anlegget ble revet vinteren 2008/2009. Den tidligere helikopterplattformen, en ringmur av naturstein, er bevart som minne om den tidligere virksomheten.

## Eksterne lenker
* Maisavarre Skifte eiendom (besøkt 11. mars 2013)
Egil Gjone

**Egil Gjone** (født 13. mars 1925, død 24. november 1999) var en norsk lege, og spesialist i fordøyelsessykdommer (gastroenterologi).

Etter medisinsk embetseksamen spesialiserte han seg ved Johns Hopkins Medical School, vendte tilbake til en stilling ved Rikshospitalet i Oslo i 1961, og ble professor ved medisinsk avdeling i 1970.

I 1966 ble han en av grunnleggerne av Scandinavian Journal of Gastroenterology, sammen med Johannes Myren og Lars S. Semb. Egil Gjone var sjefredaktør for tidsskriftet i perioden 1987–1994. I 1982 mottok han Fernströms nordiske pris.

Han var også sentral i stiftelsen av Norsk gastroenterologisk forening i 1965.

## Referanser


## Kilder
* Schrumpf, Erik, Søreide, Odd & Aabakken, Lars (2000): «In Memoriam: Egil Gjone, 1925-1999» i: *Scandinavian Journal of Gastroenterology* **35**, s. 113

## Eksterne lenker
* Om Norsk gastroenterologisk forenings stiftelse
Johannes Myren

**Johannes Arthur Myren** (født 7. juli 1915 i Bremanger, død 15. april 1996) var en norsk lege, og spesialist i fordøyelsessykdommer (gastroenterologi). Myren regnes som en av pionérene i norsk gastroenterologi (fordøyelsessykdommer), bl.a. gjennom oppbyggingen av avdeling for gastroenterologi ved Ullevål sykehus, som fungerte som modell for liknende avdelinger ved sykehus over hele landet.

I 1966 ble han en av grunnleggerne av Scandinavian Journal of Gastroenterology, sammen med Egil Gjone og Lars S. Semb. Johannes Myren var sjefredaktør for tidsskriftet frem til 1987.

Han var også sentral i opprettelsen av Norsk Gastroenterologisk Forening (NGF) i 1965.

## Referanser


## Litteratur
* Hanssen, Lars E.: «In Memoriam Johannes Myren, 1915-1996». *Scandinavian Journal of Gastroenterology* 1996,31:833

## Eksterne lenker
* Om Norsk gastroenterologisk forenings stiftelse
* Johannes Myrens minneforelesning 2015
Lars S. Semb

**Lars Stenersen Semb** (død 1980) var en norsk lege, og spesialist i fordøyelsessykdommer (gastroenterologi).

I 1966 ble han en av grunnleggerne av *[[Scandinavian Journal of Gastroenterology]]*, sammen med Johannes Myren og Egil Gjone. 

## Kilder
* Gjone, Egil & Johannes Myren: «Scandinavian Journal of Gastroenterology: 25th Anniversary on 7 February 1991». *Scandinavian Journal of Gastroenterology* 1991,26:1-2
Kubus (Dronning Maud Land)

**Kubus** er et markant, klossformet fjell i den nordvestre delen av Filchnerfjella i Dronning Maud Land. Fjellet ligger fem kilometer sørøst for Trollslottet, og høyeste punkt måler 2985 moh. Det er dermed et av de høyeste fjellene i Dronning Maud Land.

Kubus ble oppdaget og gitt sitt beskrivende navn av den tredje tyske antarktisekspedisjonen (1938–39) under ledelse av Alfred Ritscher. 

## Se også
*Liste over fjell i Dronning Maud Land

## Referanser
Villa Solbacken

**Villa Solbacken** er en villa beliggende like nord for Djurgårdsbrunnskanalen ved Djurgårdsbrunn på Djurgården (formelt bydelen Ladugårdsgärdet) i Stockholm, tidligere kjent som bosted for prins Bertil og prinsesse Lilian.

Fra denne plassen kunne man holde oversikt over Djurgårdsbrunnsbron og her lå tidligere en såkalt kuskevilla. I 1930 ble den nåværende villaen reist av direktør Gunnar Rooth i funksjonalistisk stil etter tegninger av arkitekt Ragnar Hjorth med store selskapsrom og representativ hovedentré. Huset ble først kalt for Villa Backen, men navnet ble senere endret til Villa Solbacken. I 1939 ble huset overtatt av friherrinnen Hermine von Essen med make og i 1949 flyttet prins Bertil og Lilian (da Craig) inn.

Prins Bertil testamenterte villaen til sin grandnevø prins Carl Philip, dog med forbehold om at prinsesse Lilian skulle få fortsette å bruke villaen livet ut, og hun bodde i villaen til hun gikk bort i 2013, 16 år etter prins Bertil. I dag bor prins Carl Philip der sammen med sin kone og deres fire barn.

## Referanser
Vingolfveien (Oslo)

**Vingolfveien** (1–41, 2A–24B) er en vei i bydel Nordstrand i Oslo. Den går fra Nordstrandveien ved Nordstrand stasjon og nordover på oppsiden av jernbanen. Den krysser Solveien og ender i krysset med Cappelens vei og Holtveien. Veien ble anlagt i 1880 som den første villaveien på Nordstrand, og fikk navnet *Bjerckes nedre vei*. I 1917 ble navnet endret til Vingolfveien, etter villaen Vingolf nær den øvre enden av veien (i dag Cappelens vei 2a).

I Vingolfveien 12 ligger en stor trebygning, bygget som sanatorium i 1890-årene. I 1920-årene var det husmorskole her, og i 1936 overtok Erik Ole Bye huset og etablerte Byes Pensjonat. Fra juli 1955 til 1968 ble bygget brukt som behandlingssted for Anonyme Alkoholikere. Bygget er i dag et sameie av private boliger.

Vingolfveien 6b er vedtaksfredet.

## Noter og referanser


## Eksterne lenker
*
Kristine Nøstmo

**Kristine Nøstmo** (født 8. juni 1993) er en norsk tidligere fotballspiller fra Malvik i Trøndelag. Hun var keeper for toppserielaget Rosenborg, tidligere Trondheims-Ørn, hvor hun spilte fra 2012 til 2021. I debutsesongen i Toppserien skåret hun 1 mål mot Vålerenga. Hun har vært innom aldersbestemte landslag for Norge og debuterte også for A-landslaget i 2017.   

Nøstmo er kjent for å være god med ballen i beina. Noe av årsaken til dette er nok at hun var utespiller helt fram til hun var 18 år. Under sitt besøk i den trønderske breddefotball-podkasten *Ball i hatt* i juni 2019 kunne hun avsløre at hun begynte som keeper etter å ha fått et gnagsår på trening for sin tidligere klubb Malvik.  

Nøstmo ble rangert som nummer 341 på listen over de tusen beste idrettsutøverne i Trøndelag i avisa *Nidaros* sin kåring i 2022.

## Referanser




## Eksterne lenker
*
* Profil på Trondheims-Ørns hjemmeside
Scandinavian Journal of Gastroenterology

***Scandinavian Journal of Gastroenterology*** er utgitt fra 1966. Tidsskriftet sprang ut av en blomstringstid i Norge spesielt, og Norden generelt, for det indremedisinske fagfeltet gastroenterologi, som ble opprettet som medisinsk spesialitet i Norge i 1967.

Fagfeltet, og tidsskriftet, ble drevet frem av faglig kompetanse og entusiasme av en gruppe unge medisinere. Johannes Myren stod i fremste rekke, sammen med de mangeårige kollegene og samarbeidspartnerne Egil Gjone og Lars S. Semb.

Tidsskriftet hadde helt fra begynnelsen av i 1966 en sterk tilknytning til Rikshospitalet i Oslo, og ble utgitt av Universitetsforlaget, med støtte fra Norges forskningsråd, men klarte seg snart uten publiseringsstøtte. 

Tidsskriftets sterke posisjon internasjonalt bidro til profesjonaliseringen og internasjonaliseringen av Universitetsforlaget som internasjonalt tidsskriftforlag, fra 1991–1999 under navnet Scandinavian University Press. I 1999 ble den internasjonale tidsskriftporteføljen, inkludert *Scandinavian Journal of Gastroenterology* solgt til Taylor & Francis International. Tidsskriftet har siden dette blitt utgitt av Taylor & Francis.

## Sjefredaktører
* Kristian Bjøro
* Erik Schrumpf, Odd Søreide & Lars Aabakken
* 1994–1996: Lars E. Hanssen
* 1987–1994: Egil Gjone (1925-1999)
* 1966–1987: Johannes Myren (1915-1996)

## Litteratur
* Gjone, Egil & Johannes Myren: «Scandinavian Journal of Gastroenterology: 25th Anniversary on 7 February 1991». *Scandinavian Journal of Gastroenterology* 1991,26:1-2

## Referanser


## Eksterne lenker
*
Tina Firing

**Tina Firing** (født 1994) er en norsk tidligere fotballspiller fra Trondheim. Hun spilte for toppserielaget Trondheims-Ørn fra 2010.  

## Referanser


## Eksterne lenker
* Profil på Trondheims-Ørns hjemmeside
Synnøve Lindseth

**Synnøve Lindseth** (født 26. juni 1987) er en norsk fotballspiller fra Steinkjer i Nord-Trøndelag. Hun spilte for toppserielaget Trondheims-Ørn fra 2010 til 2013.

## Referanser


## Eksterne lenker
* Profil på Trondheims-Ørns hjemmeside
Mali Lilleås Næss

**Mali Lilleås Næss** (født 1994) er en norsk fotballspiller fra Orkanger i Trøndelag. Hun spiller for toppserielaget Rosenborg, tidligere Trondheims-Ørn. Hun har i mange sesonger vært kaptein i klubben.

Fra august 2014 til mai 2024 spilte hun samtlige seriekamper for Trondheims-Ørn og senere Rosenborg uten avbrudd. Men etter rekken med 214 seriekamper på rad røk hun korsbåndet i en kamp mot LSK Kvinner den 20. mai 2024.

Næss ble rangert som nummer 324 på listen over de tusen beste idrettsutøverne i Trøndelag i avisa *Nidaros* sin kåring i 2022.

## Referanser




## Eksterne lenker
* 
* Profil på Trondheims-Ørns hjemmeside
Andrea Haugstøyl

**Andrea Eimstad Haugstøyl** (født 1991) er en norsk tidligere fotballspiller fra Asker. 
Hun spilte for toppserielaget Stabæk, før hun gikk til Trondheims-Ørn hvor hun spilte fra 2010 til hun la opp i 2017.

I 2010 vant hun både seriegull med Stabæk og NM-sølv med Trondheims-Ørn.

## Meritter
**Med Asker:**
* Seriebronse 2008

**Med Stabæk:**
* Seriegull 2010

**Med Trondheims-Ørn:**
* Cupsølv 2010
* Cupsølv 2014

## Referanser


## Eksterne lenker
* 
*  Profil på Trondheims-Ørns hjemmeside
Tina Fremo

**Tina Fremo** (født 10. april 1991) er en norsk fotballspiller fra Byåsen i Trondheim. 

Hun spilte for toppserielaget Kattem, og gikk til Trondheims-Ørn i 2013 da Kattem måtte trekke laget fra Toppserien. I 2020 gikk hun til den danske klubben AGF i Aarhus.

## Referanser


## Eksterne lenker
*
* Profil på Trondheims-Ørns hjemmeside
Cyberjaya

**Cyberjaya** er en by i Malaysia som er konsentrert rundt en vitenskapspark. Den ligger i distriktet Sepang i delstaten Selangor, like vest for byen Putrajaya og om lag 50 km sør for Kuala Lumpur. Cyberjaya ble bygd opp midt i jungelen, og dekker et areal på 29 km². Byen ble grunnlagt i 1997, og skal fungere som sentrum for Malaysias multimediasuperkorridor, MSC Malaysia, som også omfatter Kuala Lumpur og Putrajaya. Cyberjaya tar sikte på å bli Malaysias svar på Silicon Valley. Ved folketellinga i 2010 hadde Cyberjaya 47&nbsp;961 innbyggere.

## Referanser


## Eksterne lenker
*
Banco de Costa Rica

**Banco de Costa Rica** (**BCR**) er en statlig kostarikansk bank. Den er per 2010 Costa Ricas nest største bank og Mellom-Amerikas sjuende største. Den har filialer over hele landet.

## Historie
Banco de Costa Rica ble grunnlagt i San José 20. april 1877 under navnet Banco de la Unión. Navnet ble endra til Banco de Costa Rica i 1890. I 1928 ble banken desentralisert og åpna filialer i havnebyene Limón og Puntarenas. I 1948 ble Banco de Costa Rica nasjonalisert, og ble i grunnloven av 1949 definert som en autonom institusjon. I 2012 hadde banken til sammen 246 filialer i 67 av landets 81 kantoner.

## Referanser


## Eksterne lenker
* 
* Bankens historie
Dilek Ayhan

**Dilek Ayhan** (født 13. august 1979) er en norsk politiker (H). Hun var statssekretær i Nærings- og handelsdepartementet fra 2013 til januar 2018. Sommeren 2018 begynte hun som spesialrådgiver for BIs rektor. Hun er kjent som tyrkisk gründer og næringslivsleder og var med på å opprette Alarga, en ideell organisasjon som jobbet med å «bedre bedrifters interkulturelle kompetanse». Hun var daglig leder der til 2013. Ayhan har også vært leder for JADE, et europeisk nettverk for unge gründere.

Ayhan er utdannet ingeniør ved Høyskolen i Oslo, og fikk i 2012 OXLO-prisen «..for sitt arbeid med å styrke flerkulturell ungdoms plass i norsk samfunnsliv og næringsliv».

## Referanser


## Eksterne lenker
* 
*
Sandvikbotn naturreservat

**Sandvikbotn naturreservat** er et naturreservat i Kinn kommune i Sunnfjord i Vestland, og er et verna område for alt av planteliv øst for Florø. Reservatet ligger i Barlindbotn. Området er helt urørt urskog, og har rikelige mengder forskjellige tresorter og planter, særlig store mengder av den værna tresorten barlind. Sandvikbotn naturreservat har òg et naturlig og rikt dyreliv. Sandvikbotn naturreservat ble vernet 14. juni 2002.

I regjeringens forvaltningsplan over Sandvikbotn naturreservat heter det:

I 2012 ble det bygd kraftledninger gjennom reservatet, en del av de omstridte Hardangermastene, men det ble ingen protester mot dette.

## Referanser
Hamill

**Hamill** er et etternavn som kan vise til følgende personer:

* Mark Hamill (født 1951) – amerikansk skuespiller
* Matt Hamill (født 1956) – amerikansk wrestler
* Dorothy Hamill (født 1956) – amerikansk kunstløper
* Christopher Hamill (født 1958) – engelsk pop-vokalist, også kjent under artistnavnet «Limahl»
* Billy Hamill (født 1970) – amerikansk speedwaykjører

## Se også
* Hammill
Hammill

**Hammill** er et etternavn som kan vise til følgende personer:

* John Hammill (1875–1936) – amerikansk politiker
* Henry Hammill Fowler (1908–2000) – amerikansk demokratisk politiker
* Peter Hammill (1948–) – britisk musiker, komponist og låtskriver 
* Adam Hammill (1988–) – engelsk fotballspiller

## Se også
* Hamill
Parallell prosjektering

**Parallell prosjektering** er når det foregår en samtidig bygging og prosjektering i et bygg- og/eller anleggsprosjekt. Samtidigheten går ut på at entreprenørene mens de holder på med sin utførelse av arbeidene, får levert tegninger, beskrivelser og beregninger («prosjekteringen») som løpende blir utarbeidet av arkitekt og ingeniører («de prosjekterende»). Dette blir også kalt for *faseforskjøvet prosjektering* (engelsk: «phased delivery strategy»/«fast-track-construction»), se *Barbo* side 30.

Parallell prosjektering er i motsetning til at prosjekteringen er ferdigstilt i sin helhet som en del av et konkurransegrunnlag, eller annen forespørsel, til entreprenører. Prosjekteringsmaterialet er i begge tilfeller en viktig forutsetning når entreprenører utarbeider sine tilbud, og dette materialet inngår deretter i kontraktene mellom entreprenører og byggherre. Jo mer entydig og fullstendig prosjekteringen er, desto sikrere blir grunnlaget for entreprenørene til å beregne kvalitet, priser og frister i sine tilbud. 

Forholdet er noe annerledes når prosjektet er organisert som en totalentreprise, fordi da står entreprenøren selv  for hele eller det vesentlige av prosjekteringen. Men også i totalentrepriser vil normalt konkurransegrunnlaget/forespørselen ha en beskrivelse av prosjektet og hvilke resultat- og funksjonskrav som byggherren stiller. En annen organisering av prosjektet er det når entreprenøren(e) kommer inn allerede på planleggingsstadiet og bistår byggherren med hvordan prosjektet skal bli lagt opp videre. Dette blir ofte kalt  «samspillskontrakter», «partneringkontrakter» eller lignende. 

I en tradisjonell entreprise («utførelsesentreprise») opptrer de prosjekterende på vegne av byggherren og har sitt kontraktsforhold bare med denne og ikke med entreprenørene. I forhold til entreprenørene er det da byggherren som bærer risikoen for at prosjekteringsmaterialet blir gitt til entreprenørene i riktig tid og til riktig kvalitet. Dersom det er feil, utelatelser og forsinkelser i den parallelle prosjekteringen, vil entreprenørene vanligvis kreve mer penger («vederlagsjustering») og mer tid («fristforlengelse») av byggherren. I slike tilfelle er det byggherren som må kreve dette dekket av de prosjekterende.

Parallell prosjektering forekommer også som beskrivelse på at flere prosjekterende arbeider samtidig med prosjekteringen. I større prosjekter kan dette bli organisert i en *prosjekteringsgruppe*, og med et avtalt solidarisk ansvar mellom deltakerne for prosjekteringsfeil og forsinkelser.

## Kilder
* Jan Einar Barbo:*Kontraktsomlegging i entrepriseforhold*, Oslo 1997, side 30
* NOU 1999: 28 *Gardermoprosjektet*, «18.3 Planlegging og prosjektering av hovedflyplassen»
* Hans Cappelen: *Byggherren og kontraktene*, Oslo 2001, side 29, 125 ff m.fl.
* Karl Marthinussen m.fl.: *NS 8405 med kommentarer*, Oslo 2010, side 45-47 m.fl.
Kulturhuset Finnsnes

**Kulturhuset Finnsnes** er et kulturhus på Finnsnes. Det ble åpnet i 1995, og er et tilbygg på Rådhuset.

Kulturhuset på Finnsnes er et naturlig midtpunkt for kulturlivet i Lenvik. Kulturhuset består av to saler, der storsalen rommer 400 mennesker.

## Referanser


## Eksterne lenker
* Kulturhusets hjemmeside. Besøkt 20. desember 2020.
Biljana

**Biljana** (makedonsk kyrillisk: Билјана, serbisk kyrillisk: Биљана) er et sørslavisk kvinnenavn med usikker betydning. Navnet er svært vanlig i Nord-Makedonia. Navnet transkriberes også som Bilyana og Biliana.

## Etymologi
*Biljana* har usikker opprinnelse, men kan være avledet av et sørslavisk ord som betyr «urt».

## Utbredelse
*Biljana* er et svært vanlig navn i Nord-Makedonia. Det brukes også i Bulgaria og Serbia.

|}

## Kjente personer med navnet
Personene i listen er ordnet kronologisk etter fødselsår.
* Biljana Plavšić (f. 1930),  bosnisk professor og politiker
* Biljana Jevtić (f. 1959), serbisk sanger

## Referanser


## Eksterne lenker
Nykirke stasjon

**Nykirke stasjon** var en jernbanestasjon på Vestfoldbanen i Horten kommune i Vestfold. Stasjonen åpnet i 1881 med strekningen fra Drammen til Larvik. Stasjonen ble nedgradert til stoppested i 1969 og holdeplass i 1971. Holdeplassen mistet persontrafikken i 1973 og ble nedlagt i 1978. Linjetraseen ved Nykirke ble lagt om i 2001, og Nykirke-navnet brukes fra 2001 om et kryssingsspor på denne traseen ved posisjon 92,75 km. Dette er et stykke nordvest for tettstedet Nykirke, der stasjonen lå.

Nykirke stasjon hadde en stasjonsbygning for mellomstasjon av 3. klasse, i likhet med Eidanger, Lauve og Borre. Bygningen ble revet i 1989.

## Referanser


## Litteratur
* 
* 

## Eksterne lenker
Kent Robin Tønnesen

**Kent Robin Tønnesen** (født 1991) er en norsk håndballspiller som spiller for SG Flensburg  og det norske landslaget. Han spilte på Norges lag som tok sølv i VM 2017.

Tønnesen er bakspiller og spilte tidligere på , Fjellhammer IL, Haslum HK, IK Sävehof, HSG Wetzlar, Füchse Berlin,  MVM Veszprém KC , Pick Szeged og Paris Saint-Germain Handball

## Referanser


## Eksterne lenker
*
Barkåker stasjon

**Barkåker stasjon** ligger langs Vestfoldbanen i Tønsberg kommune, den ble åpnet i desember 1881, to måneder etter at Vestfoldbanen hadde blitt åpnet. 1971 ble den fjernstyrt, 1978 ble persontrafikken nedlagt, og siden 1979 har den status som fjernstyrt kryssingsspor. I 2011 ble sporene til stasjonen fjernet i forbindelse med det nye dobbeltsporet.

## Stasjonsmestre
* 1881–1895: Thorvald Gulbrandsen (f. 1857)
* 1895–1916: Theodor Møglestue (1852–1916)
* 1916–1932: Ole Hafskjold (1872–1932)
* 1932–1936: Thorleif Rogne (1872–1936)
* 1938–1946: Lars Hennie (f. 1882)
* 1946–1953: Per Qvam (f. 1888)
* 1954–1957: Peter Tisthammer (f. 1897)
* 1958: Asbjørn Bræcke (f. 1901)
* 1959–60: Alf Andresen (f. 1902)

## Referanser


## Litteratur
* 
* 

## Eksterne lenker
Greenbush

**Greenbush** kan vise til blant annet:

## Steder
**Greenbush** er navnet på en rekke steder i USA og Canada.

## Personer
* Rachel Lindsay Rene Bush kjent som Lindsay Greenbush (f. 1970), en tidligere barne-skuespillerinne.
* Sidney Robyn Danae Bush kjent som Sidney Greenbush (f. 1970), en tidligere barne-skuespillerinne.
Goran

**Goran** (serbisk og makedonsk kyrillisk: Горан) er et sørslavisk mannsnavn som betyr «fjellmann».

## Etymologi
Navnet *Goran* avledet fra det sørslaviske ordet *gora*, «fjell».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Goran Bregović (f. 1950), bosnisk musiker
* Goran Tomašević (f. 1969), serbisk fotograf
* Goran Kajfeš (f. 1970), svensk musiker
* Goran Ivanišević (f. 1971), kroatisk tennisspiller
* Goran Višnjić (f. 1972), kroatisk skuespiller
* Goran Pandev (f. 1983), makedonsk fotballspiller
* Goran Popov (f. 1984), makedonsk fotballspiller
* Goran Dragić (f. 1986), slovensk basketballspiller

## Referanser


## Eksterne lenker
Särskilda åklagarkammaren

**Särskilda åklagarkammaren**, tidligere **Riksenheten för polismål**, er en svensk nasjonal etterforsknings- og påtaleenhet innen Åklagarmyndigheten, etablert 1. januar 2005 med kontor i Malmö.

Enheten har ansvar for etterforskning og påtale av:

* lovbrudd av politiansatte, samt lignende saker, eksempelvis lovbrudd som har forbindelse med ansettelsesforholdet og begås av politiansatte og personer som ikke er ansatte, men som med støtte av en særlig beslutning fra politiet utfører arbeid for politiet under ledelse av en polititjenestemann samt lovbrudd som ikke har forbindelse med ansettelsesforholdet og begås av politiansatte eller lovbrudd av en politistudent
* lovbrudd av påtalejurister og andre ansatte i påtalemyndigheten
*etterforskning og påtale av lovbrudd utenfor tjenesten av dommere og juridisk ansatte ved Högsta domstolen og dommere ved ankedomstolene og førsteinstansdomstolene
* lovbrudd av juridisk ansatte ved Högsta förvaltningsdomstolen og dommere ved kammarrätt og förvaltningsrätt
* lovbrudd utenfor tjenesten av statsråder, Justitieombudsmannen og Justitiekanslern
* lovbrudd av riksdagsmedlemmer og Riksdagens talman med unntak av lovbrudd av den art som tilligger Riksenheten mot korruption og som gjelder riksdagsmedlemmer
*saker der påtaleansvaret av særlige grunner ikke bør utføres ved et annet påtalekontor
*lovbrudd i tjenesten av påtalejurister eller dommere der Justitieombudsmannen, Justitiekanslern eller Riksåklagaren har besluttet å iverksette etterforskning og annen saksbehandling ikke er særlig bestemt

## Eksterne lenker
*
Snežana

**Snežana** (kyrillisk: Снежана) er et slavisk kvinnenavn. Navnet transkriberes også som *Snezjana* eller *Snezhana*. *Snježana* (Сњежана) er en annen form av navnet.

## Etymologi
Navnet er dannet av det slaviske ordet *snežan*, som betyr «snø».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Snežana Savić (f. 1953), serbisk skuespiller
* Snežana Đurišić (f. 1959), sanger

## Referanser


## Eksterne lenker
Peter Nicolay Ræder

**Peter Nicolay Ræder** (født 1943 i London) er en norsk diplomat og ambassadør.

Som diplomatsønn vokste han opp der foreldrene var stasjonert, i Belgia, Spania og Roma. Etter eksamen ved Oslo katedralskole og jusstudier gjennomførte han Utenriksdepartementets aspirantkurs. Han har vært ansatt i utenrikstjenesten fra 1973.

Peter Nicolay Ræder hører til slekten Ræder. Han er sønn av diplomatparet Gudrun Dorothea Martius (1908–1998) og Johan Georg Alexius Ræder (1905–1981), som blant annet var ambassadør i London. Peter Ræder er gift med Inger Melhuus (født 1945).

## Ordener
* Den Kongelige Norske Fortjenstorden 2003.

## Stasjoneringer
* 1975–1978 Hongkong, visekonsul
* 1978–1979 Norges ambassade i Kairo, ambassadesekretær
* 1979–1981 Norges ambassade i Beirut
* 1981–1983 Utenriksdepartementet
* 1983–1987 ambassadesekretær ved Norges ambassade i Teheran
* 1987–1989 Norges ambassade i Damaskus, ambassaderåd og chargé d’affaires 
* 1990      Chargé d´affaires ved Norges ambassade i Bagdad
* 1990–1994 byråsjef og regionalrådgiver i Utenriksdepartementet
* 1994–1999 ambassadør Norges ambassade i Buenos Aires
* 1999–2001 regionalrådgiver i Utenriksdepartementet
* 2001 etablerte den nye Norges ambassade i Kabul
* 2002–2004 ambassadør ved Norges ambassade i Riyadh (Saudi-Arabia)
* 2004–2009 ambassadør ved Norges ambassade i Praha
* 2009–2013 seniorrådgiver i Utenriksdepartementet

## Referanser
Adam Campbell

**Adam Campbell** (født 1. januar 1995 i North Shields) er en engelsk fotballspiller som spiller for Darlington. Han har tidligere spilt for Newcastle United.

Han fikk sin førstelagsdebut i Europaligaen-kampen mot Atromitos den 23. august 2012, og ble med det den yngste Newcastle-spilleren i historien til å spille i en europacupkamp. Campbells debut i serien kom mot Stoke City den 10. mars 2013 da han ble byttet inn sent i andre omgang. Han var delaktig i Papiss Cissés 2–1-scoring to minutter på overtid.

## Eksterne lenker
* 
* Spillerprofil hos Newcastle United
Enkeltdistanse-VM på skøyter 1996

**Enkeltdistanse-VM på skøyter 1996** ble arrangert i Vikingskipet på Hamar, Norge i perioden fredag 15. til og med søndag 17. mars 1996. Dette var historiens første VM på enkeltdistanser.

## Medaljevinnere
### Menn

### Kvinner

## Medaljestatistikk 10 av 10 øvelser

## Funksjonærer
Blant funksjonærene stilte norske Svein Inge Strugstad som starter.

## Eksterne lenker
* 
* 
* Resultater på  www.SpeedSkatingStats.com og på  Schaatsstatistieken.nl med internasjonale mesterskaps-plasseringer (Søster-nettsteder)
* Resultater for  herrer (gammelt nettsted) og damer (gammelt nettsted) på data.ISUresults.eu og resultater (nytt nettsted) på www.ISU.html.infostradasports.com sine nettsider.
*  Medaljeoversikt (feil på Belgia, Bart Veldkamp) og resultater damer og herrer på The-Sports.org
*
Høvik vel

**Høvik Vel** er en velforening hjemmehørende i Høvik, Bærum. Foreningen ble stiftet 31. januar 1902.

Velforeningens område gikk opprinnelig ned til Holtekilen, men i 1935 ble den delen som ligger nedenfor jernbanen overtatt av Fagerstrand vel. Nå omfatter vellet rundt  husstander, omkring 310 i blokker og de øvrige i eneboliger og rekkehus. Omkring 400 husstander er betalende medlemmer.

Høvik Vel er medlem av Bærum Velforbund og Vellenes Fellesorganisasjon.

## Referanser


## Eksterne lenker
*
Christinna Pedersen

**Christinna Pedersen** (født 12. mai 1986) er en dansk badmintonspiller, som spesialiserer seg i double. Hun deltok under Sommer-OL 2012 i London, der hun tok bronse i mixed double.

Hun tok sølv under Sommer-OL 2016.

## Referanser

## Eksterne lenker
* 
*
Zhang Nan

**Zhang Nan** (født 1. mars 1990) er en kinesisk badmintonspiller, som spesialiserer seg i double. Han deltok under Sommer-OL 2012 i London, der han tok gull i mixed double.

## Referanser


## Eksterne lenker
*
Enkeltdistanse-VM på skøyter 1996 – 10000 meter menn

**Enkeltdistanse-VM på skøyter 1996 – 10000 meter menn** ble arrangert søndag 17. mars 1996 i Vikingskipet, Hamar. Gianni Romme ble verdensmester.

## Resultater

## Eksterne lenker
*  Resultater på data.ISUresults.eu
*  Resultater på www.ISU.html.InfostradaSports.com
*  Resultater på www.SpeedSkatingNews.info (feil nasjonalitet på Bart Veldkamp skal være Belgia).
*  Resultater på www.SpeedSkatingStats.com
*  Resultater på The-Sports.org (feil nasjonalitet på Bart Veldkamp skal være Belgia)
Partido Socialista Unido de Venezuela

**Venezuelas forente sosialistparti** («Partido Socialista Unido de Venezuela», PSUV) er et demokratisk sosialistisk parti i Venezuela. Partiet oppstod i 2007 etter en sammenslåing av partier og politiske grupperinger som støttet Den bolivariske revolusjonen og den nå avdøde president Hugo Chávez. PSUV er det største venstreorienterte partiet i Latin-Amerika og på den vestlige halvkule. Per 2007 ble medlemstallet anslått å være om lag 5,7 millioner personer.

## Referanser


## Eksterne lenker
*
Dzjamal Otarsultanov

**Dzjamal Sultanovitsj Otarsultanov** (russisk Джамал Султанович Отарсултанов, født 14. april 1987) er en russisk bryter, som spesialiserer seg i fri stil. Han representerte landet sitt under Sommer-OL 2012 i London, der han tok gull i 55-kilosklassen.

## Referanser


## Eksterne lenker
*
Vladimer Khinchegashvili

**Vladimer Khinchegashvili** (født 18. april 1991) er en georgisk bryter, som spesialiserer seg i fri stil. Han representerte landet sitt under Sommer-OL 2012 i London, der han tok sølv i 55-kilosklassen. 

Han tok gull under Sommer-OL 2016.

## Referanser


## Eksterne lenker
*